Уҙған йылда Төрөк илендә сәйәхәттә булыу минең өсөн онотолмаҫлыҡ тәьҫораттар ҡалдырҙы. Шиғриәт фестиваленә төрки телле халыҡтарҙың әҙиптәре, аҡындары, сәсәндәре, музыканттары - йөҙләгән кеше йыйылды. Был халыҡ-ара форум төрки телле халыҡтар өсөн уртаҡ булған мәшһүр шағир Ҡарасауғландың тыуыуына 407 йыл тулыуға бағышланды. Ә Ҡарасауғланға арналған шиғриәт байрамдары Төркиәнең Тарсус ҡалаһында йыл һайын үткәрелә. Беҙҙең ҡатнашлыҡтағы быныһы - 12-се тапҡырғы күркәм сара.